पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. जट्स इन गोलमाल के हीरो आर्यन बब्बर ने रविवार को दरबार साहिब में लंगर की सेवा की। उन्होंने वाहेगुरु से दुआ मांगी थी कि फिल्म के सफल होने पर वह शुकराने के लिए गुरु घर की सेवा करेंगे। इसके लिए वह रविवार को मुंबई की फ्लाइट से दोपहर बाद अमृतसर पहुंचे। उन्होंने दरबार साहिब में बर्तन धोए, लंगर घर में प्रसादे बांटे और परिक्रमा को धोया।
दैनिक भास्कर से विशेष बातचीत में आर्यन ने बताया कि सेवा करके उन्हें बहुत सुकून मिला। कांग्रेस प्रवक्ता और उनके पिता फिल्म अभिनेता राज बब्बर के अमृतसर से चुनाव लडऩे की संभावना को लेकर उन्होंने कहा कि इसका फैसला कांग्रेस अध्यक्ष सोनिया गांधी और उपाध्यक्ष राहुल गांधी ने करना है। परिवार अमृतसर से जुड़ा हुआ है और उनका बचपन भी यहीं गुजरा है। अगर उनके पिता को आगामी चुनाव में यहां से टिकट मिलती है तो उनके परिवार को खुशी होगी। उन्होंने
बताया कि उनकी अगली पंजाबी फिल्म नॉटी जट 26 जुलाई को रिलीज होने जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn